Mangaung | Afrikaanse Nuus
SLEUTELWOORD ARGIEWE: Mangaung
Gaap, nog ‘n ‘regse komplot’
Januarie 28, 2014 - Politieke Rubrieke - Sleutelwoorde: Boere Geskiedenis, Mangaung, Meneer A, Menings, regse komplot
President Jacob Zuma en sy kabinetslede was veronderstel om aan die hand van die “Boerevolk” te sterf tydens die verkiesingskonferensie van 2012 in Mangaung. Die hof in Bloemfontein het Maandag gehoor…
Augustus 23, 2013 - Hoofnuus, Sentraal-Transvaal Nuus - Sleutelwoorde: Bloemfontein Info, Departement van Justisie, Eetstaking, Francois Laux, Grootvlei-gevangenis, Johan Prinsloo, Mangaung, Mark Trollip, Nasionale Vervolgingsgesag
BLOEMFONTEIN – Na berig word is die eetstaking van Johan Prinsloo en Mark Trollip, twee van die beskuldigdes wat in die Grootvlei-gevangenis aangehou word vir ‘n vermeende aanslag teen die ANC ten tyde van ‘n geleentheid te Mangaung, iets van die verlede. Dié twee het as laaste hoop op ‘n regverdige behandeling en verhoor vir die onvermelde klagtes teen hulle,…... Beast groet Bok-rugby in nuwe trui | Netwerk24
Deur Stephen Nell 25 April 2019 14:32
Tendai ‘Beast’ Mtawarira groet Springbok-rugby ná vanjaar se Wêreldbeker-toernooi in Japan. Foto: Getty Images
In ’n eksklusiewe onderhoud agter die skerms by die verfilming van ’n advertensieveldtog vir die Springbok-trui vir vanjaar se WB-toernooi, het Mtawarira gesels oor die laaste herinnering wat hy wil skep.
“Ek sien dit as my swanesang. Ek wil ’n nalatenskap skep en gaan absoluut alles in die stryd werp om seker te maak dat ek dit regkry,” sê Mtawarira.
“Die eerste ding is natuurlik dat ek goed genoeg moet speel om die span te haal.”
Tensy ’n besering hom van stryk bring of Rassie Erasmus, die Bok-afrigter, hom teen die verwagting in nie kies nie, sal Mtawarira in sy derde WB-toernooi speel.
Mtawarira (33) het al 107 toetse vir die Bokke op sy kerfstok, waarvan 11 in 2011 en 2015 se WB-toernooie was.
Hy was in sy noppies met die truie wat die Bokke by die WB-toernooi gaan dra. Daar is die tradisionele Groen-en-Goud in die trui, wat met sy kleurskakerings aan 1995 se trui herinner, en dan ook die alternatiewe wit trui. Die truie is deur Asics vervaardig.
Die Springbok-trui waarmee die Springbokke vanjaar in Japan in die Wêreldbeker-toernooi gaan speel. Die Bok-embleem is op die linkermou, want Wêreldrugby se amptelike WB-kenteken moet op die regterbors verskyn. Foto: Verskaf
“Dis ’n pragtige trui, wat ons terug neem na 1995 se span wat die Wêreldbeker gewen het. Hopelik kan ons hulle vanjaar nadoen,” sê Mtawarira.
Die trui spog met:
* “ ’n Ikoniese kraag”.
* Dunner en ligter materiaal.
* ’n Kleef-effek om dit makliker te maak om die bal te vang en mee te hardloop wanneer dit teen die bors gedruk word.
* Rekmateriaal om spelers te help om uit duikslae los te wikkel.
* ’n Ontwerp wat spelers se arms soveel moontlik beweeglikheid gee.
* ’n Naat aan die kante om met bindwerk in die skrums te help.
“Die kleef-effek gaan dit makliker maak om die bal te behou wanneer jy daarmee hardloop. Dit pas ook lekker en vergemaklik ook bindwerk by die skrums. Die trui het ook ’n asemhaal-effek en is lekker lig. Jy sweet baie op die veld en al daardie sweet sal net deur die trui sypel en dit só lig hou as wat dit was,” sê Mtawarira.
“Dis ’n baie goeie ontwerp en sal ons help om groot dinge te vermag by die WB-toernooi.”
* Die trui is van 26 April op die winkelrakke.
Meer oor: Haaie | Tendai Mtawarira | Bokke | Toetsrugby | Springbokke | Beast Mtawarira | Superrugby | Wêreldbekerrugby